Kopanický potok (prítok Hlavinky)

Kopanický potok je vodný tok v Podunajskej pahorkatine na území okresu Topoľčany. Je to pravostranný prítok Hlavinky v povodí rieky Nitry s dĺžkou približne 4,3 km a je tokom VI. rádu.

 Priebeh toku 
Potok pramení vo výbežku Podunajskej pahorkatiny, v geomorfologickom podcelku Nitrianska pahorkatina a jej časti Bojnianska pahorkatina, v lokalite Zarúbanica, v nadmorskej výške približne  Od prameňa v poli poľnohospodársky využívanej oblasti neďaleko okraja Nitrianskej Blatnice tečie po celý čas juhovýchodným smerom. Vedie cez Panské tably a Kopanice v strednej časti Bojnianskej pahorkatiny. Preteká okrajom farmy Nový dvor a lemovaný pásom vegetácie križuje cestu do Nitrianskej Blatnice. Na dolnom toku vedie v blízkosti vodnej nádrže Krtovce, pod ktorou sa v lokalite Novosady, severne od Lužian, v nadmorskej výške približne , vlieva pravostranne do Hlavinky, prítoku Radošinky. Potok patrí do širšieho povodia rieky Váh.

Potok pramení a na hornom toku preteká katastrom obce Nitrianska Blatnica, v strednej časti prechádza územím Krtoviec a napokon vedie aj katastrom obce Lužany. Preteká iba okresom Topoľčany v Nitrianskom kraji. 

 Referencie 

 Pozri aj 
 Zoznam vodných tokov v povodí Nitry
 Podunajská pahorkatina, Nitrianska pahorkatina, Bojnianska pahorkatina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Topoľčany
Kategória:Lužany (okres Topoľčany)
Kategória:Nitrianska Blatnica
Kategória:Krtovce